陳允堅

陳允堅（），字貞甫，號毅軒，南直隸蘇州府長洲縣人，明朝政治人物。

生平
少時以學行為鄉里所推，從遊常百人。萬曆十九年（1591年）辛卯科應天鄉試第一百二十名舉人，二十三年（1595年）中式乙未科會試第一百七十名，三甲第二百十一名進士。工部觀政，授諸暨縣知縣，二十五年（1597年）調崇德縣知縣，皆以賢能著聞，三十年（1602年）升吏部主事，未任而卒《蘇州府志》：陳允堅，字貞甫，萬歷二十三年進士，授諸暨知縣。暨俗嫁女競侈，中户以下至不敢舉，女多淹死者。允堅定嫁女式，踰者予上役，其風頓息。興水利，爲民築堤，遠近相度，至夜宿水濱。堤成，民永賴之。治最，轉繁崇德。崇邑田以塘東西分沃瘠，歲額因之，黠者以沃壤寄籍瘠區，有司惡其詐，均則起科，荒民償税，至鬻賣男女。允堅履畝丈量，次第其額，困乃大蘇。去任後，民請祀名宦。允堅通經學，未第時，試每冠曹偶。倡教講學，士多從之。每鄉會榜發，吳中中式者，半門下士。及爲治，有古循吏風。。

家族
陳璚族曾孫。曾祖陳洹，監生；祖父陳桐；父陳文烈，封文林郎。母-{范}-氏（封孺人）。具慶下。妻吳氏（封孺人）。子陳仁錫（南京國子監祭酒）、陳義錫、陳禮錫、陳智錫。

女三：一適萬曆癸未進士、御史、巡按廣東、贈光祿寺少卿王有功子吳庠生景夔，一適太學生徐銓子庠生養淳，一適萬曆丁丑進士、廣西副使張文奇孫、太學生維城子啟錤。

張文奇為崇禎周皇后父嘉定伯周奎的姨夫，張妻與周母陳氏俱為陳允堅父親的遠房族妹。

参考文献

Y
Category:長洲人
Y
Category:明朝工部觀政
Category:明朝諸暨縣知縣
Category:明朝崇德縣知縣